जेम्स गुन ने 'The Suicide Squad' के कलाकारों के नाम का किया खुलासा और दे डाली ये चेतावनी  
'द सुसाइड स्क्वॉड' को लेकर आई बड़ी खबर
फिल्म में ये 24 कलाकार होंगे शामिल 
जेम्स गुन ने किया खुलासा
फिल्मकार जेम्स गुन (James Gunn) ने अपनी आने वाली फिल्म 'द सुसाइड स्क्वॉड (The Suicide Squad)' के पूरे कास्ट का खुलासा किया है, लेकिन इसके साथ ही उन्होंने एक चेतावनी भी दी है. गुन ने ट्विटर पर फिल्म में शामिल 24 सितारों के नामों का खुलासा किया है. इस लिस्ट के साथ उन्होंने लिखा, "बहुत ज्यादा न जुड़ें. हैशटैग द सुसाइड क्वॉड." वेरायटी डॉट कॉम की रिपोर्ट के मुताबिक, उन्होंने पुष्टि की है कि मार्गोट रॉबी, जोएल किन्नामैन और वायोला डेविस इस सीक्वेल में 2016 में आई डीसी मूवी 'सुसाइड स्क्वॉड' के अपने किरदारों को ही निभाएंगे.
Don't get too attached. #TheSuicideSquadpic.twitter.com/uITPhrDzz2
वहीं 'द सुसाइड स्क्वॉड (The Suicide Squad)' में नए शामिल हुए कलाकारों में टाइका वाइटीटी, पीटर कैपाल्डी, इद्रिस एल्बा, जॉन सीना, स्टॉर्म रीड (Storm Reid), पीटर डेविडसन, डेविड डेस्टमलचियन (David Dastmalchian) और डेनिएला मेल्चीओर जैसे बड़े और दिग्गज कलाकार शामिल हैं. हालांकि डेडशॉट के किरदार में अभिनेता विल स्मिथ अपनी वापसी नहीं कर रहे हैं.
कुछ खबरें इस ओर इशारा कर रही हैं कि एल्बा इस किरदार के लिए स्मिथ (Smith) को रिप्लेस कर रहे हैं जबकि कुछ ने ऐसा भी दावा किया है कि 'द सुसाइड स्क्वॉड (The Suicide Squad)' में डेडशॉट के किरदार को नहीं दिखाया जाएगा और एल्बा एक अन्य नए किरदार को निभाते नजर आएंगे. गुन और वॉर्नर ब्रोस स्टूडियो ने किरदारों के बारे में कुछ भी खुलासा नहीं किया है. बता दें यह फिल्म 2021 में रिलीज होगी.